Fundur hófst á hefðbundnum störfum . Kveikt á kertum , fundargerð frá vori lesin , markmið félagsins og síðan fór gjaldkeri yfir reikningsmál . Starfsáætlun vetrar var kynnt og taka allar konur þátt í að skipuleggja fundi yfir veturinn . Einnig var ákveðið að dagsetja fundina en að sú dagsetning sem ákveðin er að hausti væri sveigjanleg ef það hentar félagskonum betur . Lögð var áhersla á að fundum er ekki frestað nema veður hamli för . Margret Björk Björgvinsdóttir var með orð til umhugsunar . Þar sagði hún ferðasögu frá gönguferðum sínum um Jakobsveginn í máli og myndum . Virkilega áhugaverð ferð og hugsanlegt að áhugi hafi kviknað hjá einhverjum félagskonum að kanna nýja vegaslóða , hver veit . Ferð sem þessi krefst mikils undirbúnings og af umfjöllun hennar og myndum að sjá má ljóst vera að þessi ferð er bæði nærandi fyrir sál og líkama . Á mynd sem fylgir frétt er Margret stödd við Cross de Ferro . Þar skilja pílagrímar eftir stein frá heimalandinu . Hún endaði umfjöllun sína á orðum um mikilvægi þess að burðast ekki með of mikið í bakpokanum og eiga þau orð hennar vel við og auðvelt að yfirfæra þau á lífið sjálft .